tomron87/hebrew-wikipedia-sentences-corpus huggingface dataset:
בפברואר 2020 הערעור של קשה נדחה והיא נאלצה לשלם ללוק קרוב ל-400 אלף דולר בעקבות התביעה הנגדית שלו על הפרת חוזה.
בספטמבר 2013 מעריץ של קשה הקים עצומה לשחרר את הזמרת מהנהלתו של לוק והאשים את לוק בכך שהכשיל את צמיחתה היצירתית של קשה כאמן.
העצומה קיבלה למעלה מעשרת אלפים חתימות.
לאחר מכן נחשף בסדרת הדוקו על הזמרת "Kesha: My Crazy Beautiful Life" שהיה לה שליטה יצירתית מועטה באלבומה השני מכיוון שהיו הרבה שירים שהושמטו מהאלבום בניגוד לרצונה.
קשה כתבה למעלה מ-70 שירים שהיו מיועדים לאלבום אך לוק דחה רבים מהם.
בהמשך מעריצים הגיעו להופעות של הזמרת עם שלטים עליהם היה רשום "זין על ד"ר לוק".
גם אמה של קשה תמכה בדבריה של קשה ואמרה כי היא מקווה שקשה תוכל לעזוב את RCA.
באוקטובר 2014 תבעה קשה את לוק בגין הטרדות מיניות, תקיפות מיניות, אלימות על רקע מגדרי, התעללות רגשית והפרה של נוהלי עסקים של מדינת קליפורניה במשך כל שנות עבודתם.
היא סיפרה כי לוק היה מסמם אותה באופן סדרתי, ניהל איתה קשר על רקע מיני, הרבה פעמים גם בלי הסכמתה וכי ההתעללות שלו בה גרמו לה להפרעות אכילה.
כתוצאה מכך קשה ביקשה מבית המשפט לסיים את החוזה שלה עם לוק.
כתגובה הגיש לוק בנובמבר תביעה נגדית בה האשים את קשה בלשון הרע ובהפרת חוזה.
בתחילת דצמבר הוא גם הגיש תביעה נוספת בגין הוצאת דיבה כנגד עורך הדין של הזמרת כאשר האשים אותו כי לוק אנס גם את הזמת ליידי גאגא.
הצוות של גאגא הכחיש קשר לכך.
קשה האשימה של לוק גם באונס של הזמרת קייטי פרי אך גם פרי הכחישה קשר לכך ובכך השופט דחה טענה זו.
בהמשך החודש צוות ההגנה של לוק הוסיף פרטים בכתב התביעה, בין היתר כרטיס יום הולדת שכתבה קשה ללוק בכתב ידה בשנת 2009 זאת לאחר שקשה טענה כי לוק התעלל בה עוד קודם לכן.
בנוסף הם גם חשפו הודעת מייל שכתבה אימה של קשה ללוק ובו נכתב "אתה חלק מהמשפחה שלנו".
בנוסף לוק האשים את נשיא חברת הניהול של קשה, ג'ק רובנר בכך שרובנר רצה יותר כסף ושליטה על הקריירה של קשה.
ב-18 בפברואר 2015 בשבוע האופנה בניו יורק לבשה קשה שמלה עליה היה רשום "לעולם לא תשלוט בי", כמחאה כנגד לוק.
ב-9 ביוני אותה שנה הוסיפה קשה לכתב התביעה שלה גם תביעה כנגד סוני מיוזיק כאשר עורך דינה של קשה טען כי התנהגותו של לוק הייתה ידועה לבכירי סוני מיוזיק אך הם בכל זאת בחרו להעלים עין ולא בדקו את הנושא לעומק או נקטו בצעדים כלשהם.
כתוצאה מכך קשה ביקשה לסיים את דרכה גם עם סוני מיוזיק.
לטענתו של עורך דינה של הזמרת כל עוד היא נמצאת תחת לוק וסוני מיוזיק היא אינה יכולה להוציא מוזיקה חדשה וכתוצאה מכך היא גם לא יכולה לצאת לסיבובי הופעות מה שאומר שהכנסתה נפגעת בצורה קשה.
לטענתו קשה אינה יכולה לפעול באופן עצמאי מכיוון שהיא צריכה שישלחו את שיריה לרדיו, יפיצו את אלבומיה ושיריה, לקבל מימון לצרכים שלה ולקבל בכללי קידום ותשומת לב.
לטענתו של עורך דינה ההצלחה שלה ירדה בעקבות הפרשה ואם בית המשפט לא יאפשר לקשה להמשיך את דרכה ללא לוק וסוני מיוזיק יוסב לה נזק בלתי הפיך והיא לא תוכל לשקם את הקריירה שלה.
לפני המאבק המשפטי שלה מול לוק קשה הצהירה תחת שבועה כי לוק לא תקף אותה או סימם אותה בעקבות תביעה נגד מנהליה לשעבר.
זו הייתה עדות מרכזית שמילאה תפקיד בבית המשפט.
עורכי דינה של קשה טענו כי העדות הייתה שקרית והיא נאמרה מתוך פחד וטראומה.
פברואר 2016: השופטת דוחה את הבקשה לצו
בפברואר 2016 דחתה השופטת של בית המשפט העליון בניו יורק את בקשתה של קשה להשתחרר מהחוזה עם חברת התקליטים Kemosabe Records, החברה שבבעלותו של לוק ומחברת סוני מיוזיק שבעצם החברה של לוק היא חברת הבת של סוני.
השופטת טענה כי סביב החוזה התנהל משא ומתן כבד ושהוא היה חוזה סטנדרטי ולכן היא לא רואה סיבה לשחרר את קשה מהחוזה.
בנוסף השופטת לקחה בחשבון את הווידוי של קשה ב-2011 בה היא טוענת שלוק לא אנס וסימם אותה ואת העובדה כי לוק כבר השקיע בקשה 60 מיליון דולר על מנת לקדם אותה ואף הציעה לה להקליט את שאר האלבומים שלה ללא התערבותו.
בנוסף היא גם טענה שהיו הרבה פרטים מעורפלים וחוסר בראיות, כמו תיעוד מבתי חולים שמאמתים את ביקורה של קשה בהן.
פסק הדין עורר סערה רבה וגרם למחאה מחוץ לאולם בית המשפט ובה מעריצים של הזמרת מחו מול האולם והחלה תנועה ברשת שנקראה "שחרו את קשה".
בתגובה לקמפיין לוק אמר: "מעולם לא אנסתי את קשה ומעולם לא קיימתי איתה יחסי מין.
קשה ואני היינו חברים במשך הרבה שנים והיא הייתה כמו אחותי הקטנה".
בנוסף הוא טען כי התביעה הייתה מונעת מכסף.
ב-24 בפברואר הצהיר עורך הדין שמייצג את סוני מיוזיק כי סוני עשתה כל מה שיכלה בשביל לתמוך בקשה אך מבחינה חוקית אין להם אפשרות לסיים איתה את החוזה.
לטענתם העניין מורכב אף יותר מכיוון שהחוזה נקשר גם אליהם, גם לחברה של לוק וגם לחברת RCA שלוק פועל תחתיהם.
ב-21 במרץ ערערה קשה על פסק הדין.
לאחר מכן החלו ברשת דיווחים על כך שקשה קיבלה הצעה כלשהי במסגרת המשפט.
קשה הגיבה לדיווחים וטענה כי ההצעה שהוצעה לה הייתה לחזור בה מעדותה וכתוצאה מכך היא תוכל להשתחרר מהחוזה אך לטענה היא סירבה להצעה.
דובר מטעם לוק הכחיש זאת.
אפריל 2016: השופטת דוחה את כל טענותיה של קשה בגין התעללות
באפריל 2016 דחתה השופטת בבית המשפט העליון את כל הטענות של קשה בגין תקיפה והטרדה מינית ואלימות על רקע מגדרי.
לטענת השופטת אף על פי שקשה טענה כי עברה יחס זה במשך עשור היא מתארת רק שני מקרים ספציפיים.
בנוסף טענה השופטת כי המקרה האחרון שקשה תיארה התרחש בשנת 2008 ולכן הוא לא תקף בגין חוק ההתיישנות.
בנוסף השופטת גם דחתה את טענותיה של קשה לפשע שנאה כי לא כל אונס הוא פשע שנאה על רקע מגדרי ואין הוכחות בעבר כי לוק התעלל או התנהג באלימות כלפי נשים נוספות.
בנוסף היא גם דחתה את טענותיה של קשה על מצוקה רגשית מכיוון שטענה שהערות על ערכה כאמנית, על משקלה ועל המראה שלה אינן מספיקות בשביל להרשיע בן אדם.
אוגוסט 2016: קשה מבטלת את התביעה בלוס אנג'לס
באוגוסט 2016 ביטלה קשה את התביעה בלוס אנג'לס, קליפורניה אבל תוך כדי שהיא ממשיכה עם התביעה בניו יורק.
לאחר מכן אמרה קשה כי בכל זאת תמשיך להוציא מוזיקה ולבסוף ב-6 ביולי 2017 הוציאה את השיר "Praying" כסינגל הראשון מתוך אלבומה השלישי.
מאוחר יותר נודע כי השופטת שניהלה את המשפט, שירלי קורנרייך, נשואה לעורך הדין אד קורנרייך אשר הוא חלק מהבעלים של חברת פרוסקאור רוז אשר ייצגה את סוני מיוזיק בתביעה.
לאחר הערעור שהגישה שופט נוסף בחן את המקרה אך הוא דחה את הערעור בטענה שקשה חתמה על החוזה לאחר שההנהגות הפוגענית של לוק החלה ובכך למעשה ההתנהגות של לוק לא הייתה בלתי צפויה כפי שתיארה.
בפברואר 2020 התייחס השופט לטענות נוספת בהן קשה טענה כי לוק אנס גם את הזמרת קייטי פרי.
בנוסף הוא קיבל את הטענות של לוק שבהם קשה הפרה את החוזה שלה איתו והוציאה עליו דיבה ובכך היא מחויבת לשלם לו סכום של 373,671.88 דולר.
באפריל 2021 נודע כי צוות מחלקת הערעורים של בית המשפט העליון בניו יורק קבע כי ד"ר לוק הוא אינו איש ציבור.
פסיקה זו הייתה משמעותית מכיוון שאנשי ציבור צריכים לעבוד יותר קשה על מנת להוכיח שהם עברו השמצה.
בחודש זה השופט בתיק קבע כי חוק חופש הדיבור החדש שנקבע בניו יורק חל גם על מקרה זה.
בעקבות כך ד"ר לוק צריך להוכיח מחדש כי קשה נהגה בזדון וכי קשה תוכל לבקש מד"ר לוק פיצויים במידה ותזכה במשפט.
ב-26 באוגוסט 2021 הודלפו מסמכים אשר מוכיחים כי קשה דיווחה על כך שנאנסה כבר בשנת 2005.
ב-22 ביוני קשה וד"ר לוק פרסמו כי הם הגיעו הגיעו רשמית להסדר עוד בתחילת השנה.
קשה אמרה כי היא לא זוכרת את כל הפרטים שקרו בליל התקיפה אבל היא מצפה להמשיך בחייה ומאחלת שלווה לכל הצדדים המעורבים.
ד"ר לוק המשיך להכחיש את דבריה של קשה.
המשפט תחילה היה אמור להיות בפברואר של 2023 אך נדחה ל-26 ביולי של אותה שנה.
הרבה סלבריטאים הגיבו לפסק הדין.
השחקן ג'ורג' טאקיי כתב: "פסק דין זה הוא דוגמה מצערת ומטרידה להעדפת תאגידים על פני אנשים".
השחקנית לינה דנהאם כתבה מאמר בנושא והביעה את הזדהותה עם קשה.
המפיק בראד וולש אמר: "לאלץ אישה לעבוד עם האנס שלה, או לעבוד כדי לכלכל את האנס שלה, זה כישלון הצדק".
בהמשך היו אנשים נוספים מתחום הבידור והמוזיקה שהביעו את תמיכתם בזמרת.
השחקנית מרגרט צ'ו והזמרת והשחקנית מיילי סיירוס פרסו תמונה באינסטגרם של פיונה אפל אוחזת בשלט עליו רשום: קשה — אני כל כך כועסת בשבילך, הם טעו.
המפיקים ג'ק אנטונוף וזד הציעו לקשה לעבוד איתם במקום ד"ר לוק.
הזמרת אדל אמרה בטקס פרסי המוזיקה הבריטית בנאום הזכייה שלה: "אני רוצה לקחת את הרגע הזה בשביל לתמוך בקשה".
הזמרת טיילור סוויפט תרמה עבור קשה רבע מיליון דולר על מנת לממן את הוצאות המשפט דבר אשר הזמרת והשחקנית דמי לובאטו מתחה עליו ביקורת.
אנשים אחרים אשר לקחו חלק בתמיכת הזמרת במדיה היו ליידי גאגא, לורד, איגי אזליה, לילי סינג, אליסיה קארה, אריאנה גרנדה, לילי אלן, קלי קלרקסון, להקת חיים, מרינה והיהלומים ואנשים נוספים.
מנחת הטלוויזיה וונדי וויליאמס יצאה נגד קשה בריאיון כאשר אמרה: "למרבה הצער עסקים הם עסקים, וזה נשמע כאילו זה הוגן.
אם כולם היו מתלוננים מכיוון שמישהו לכאורה התעלל בהם מינית אז חוזים היו מופרים כל הזמן".
עם זאת לאחר שקשה פרסמה פוסט בו לוק אמר לה לחזור בה מהתביעה וכתוצאה מכך תשתחרר מהחוזה התנצלה ויליאמס בפניי קשה והסבירה את מה שאמרה: "לצערי הרבה אנשים משקרים על אונס אז הייתי סקפטית".
קשחר הוא מקבץ בנייה בלתי חוקית בפזורה הבדואית, הנמצא על הר הנגב, בצמוד לכביש 40 ולכביש הגישה לבסיס רמון, כ-2.5 ק"מ צפון-מערבית לשרידי העיר הקדומה עבדת.
קשחר מתפרש על פני שטח של כ-2,500 דונם, אולם סך הנפשות בה עמד ב-2020 על כ-500 איש בלבד, בכ-100 משפחות גרעיניות.
קשחר נוסדה ב-1992 כאשר שבע משפחות בדואיות משבט הסראחין פלשו לאזור באופן בלתי חוקי לאחר שביתה שקיימו מול הכנסת.
קשחר הוא אחד משלושה מקבצי בנייה בלתי חוקית באזור רמת הנגב אשר המדינה הייתה מעוניינת לאחדם.
בשנת 2012 החליטה המדינה לקבצם למתחם אחד באזור שדה בוקר, אך לאור התנגדות התושבים במקבץ הקיים במקום היעד, המליצה הוועדה הארצית לתכנון ולבנייה של תשתיות לאומיות לבנות את היישוב במקומו של קשחר, ונתנה ליישוב המתוכנן את השם "עבדה" .
תוכננו לקום במקום 500 יחידות דיור על שטח של כ-1,500 דונם.
במסגרת המשא ומתן להקמת ממשלת ישראל השלושים ושש הושג בהסכם הקואליציוני עם הרשימה הערבית המאוחדת כי יישוב זה יוכר כחוקי תוך 45 ימים מכינונה.
אולם תוכנית זו מעולם לא יצאה לפועל.
קשטה (ערבית: قِشْطَة) או אשטה (על-פי ההגייה המקובלת בגליל ובלבנון) הוא קרם חלב מתוק וסמיך המתקבל מבישול ארוך של חלב לא מפוסטר עשיר בשומן וקיפוי השכבה העליונה שמצטברת.
התוצאה דומה לקאימק הטורקי, אם כי היא קרמית יותר.
נהוג לאכול את הקשטה עם דבש ושקדים, או כמילוי לקינוחים כדוגמת קטאיף וחלאוות אל-ג'בן.
סוריה נחשבת ליצרנית המובילה של הקשטה באזור הלבנט, וממנה מייבאים אותו למדינות אחרות באזור כדוגמת ירדן ולבנון.
הסיבה לכך היא שחלב לא מפוסטר הנדרש להכנת הקרם אינו חוקי במקומות רבים, כולל ישראל.
בעקבות זאת, התפתחו מתכונים חלופיים להכנת הקשטה, ובהם בישול החלב עם קורנפלור, מסטיקא ומי ורדים, או שימוש בריקוטה פרסקה.
קשה בלעדיך הוא שיר שכתבה, הלחינה וביצעה הזמרת והיוצרת הישראלית שרון ליפשיץ.
הוא יצא כסינגל מאלבום הבכורה שלה, "קולנוע", שיצא לאור ב־1985.
אפרת גוש הקליטה גרסת כיסוי לשיר במסגרת הפרויקט "אז.
עכשיו." של המפיק חיים שמש, שבו חודשו שלושה אלבומים ישראליים, בהם "קולנוע" של ליפשיץ.
תמיר גורדין ושלי לוי (בתה של ליפשיץ) הפיקו את החידוש לאלבום.
נינט טייב ביצעה גרסת כיסוי לשיר בעונה השנייה של הסדרה "השיר שלנו".
ליאנה עיון ביצעה גרסת כיסוי לשיר בפרק 15 של הסדרה "PPS".
גאלה קוגן ביצעה גרסת כיסוי לשיר בסדרה "דני הוליווד".
רז שמואלי שרה את השיר באודישן שלה בעונה הראשונה של התוכנית "The Voice ישראל".
יוסי חרסונסקי תיאר את לחן השיר כ"קסום".
נעם גיל כתב ב־ynet על השיר ועל האלבום "קולנוע", שיצא לאור כשהיה ילד:
השיר הוצג ב"פינה לשיפוטכם" של מצעד רשת ג' ב־18 ביוני 1985 וצעד שבעה שבועות, עד 20 באוגוסט 1985, אז יצא מהמצעד.
קשה להיות אל הוא רומן מדע בדיוני שנכתב על ידי ארקדי ובוריס סטרוגצקי ופורסם בשנת 1964 בברית המועצות.
נחשב לאחת מהיצירות הספקולטיביות המשפיעות ביותר בשפה הרוסית.
עלילת הספר מתרחשת בעתיד בו הקומוניזם ניצח על כדור הארץ והאנושות יצאה לתור את החלל בחיפוש אחר ציוויליזציות חוצניות.
הגיבור, היסטוריון בשם אנטון, נשלח לכוכב לכת המאוכלס על ידי אנושות השקועה עדיין באכזריות ובבורות של ימי הביניים.
על אנטון מוטלת משימת התיעוד של המתרחש בממלכת ארקנר, שם הוא ידוע בשם "דון רומטה הנאצל", נצר לאחת המשפחות המיוחסותו והעתיקות בקיסרות שבתחומה שוכנת הממלכה.
בפתח הדבר מתואר מקרה מנעוריו של אנטון, בו הוא וחבריו, פאבל ואנקה, יוצאים להרפתקה ביער השוכן על כדור הארץ.
הם נכנסים לעומק היער ושם משחקים באצילים ושודדים.
מתוך רצון להרשים את אנקה, אנטון ופאבל מחליטים לשחק ב"וילהלם טל", משחק שבו אנטון אמור לפגוע עם חץ מקשת צולבת בבנדנה על ראשו של פאבל.
אנטון פוגע הרחק מעל ראשו של פאבל, אך מפחיד אותו ואת אנקה כהוגן.
מזועזעים מהאירוע, הם ממשיכים ללכת עד שיוצאים לעבר כביש נטוש ותמרור "אין כניסה".
במחווה סימבולית, אנטון הולך נגד התנועה ומספר לחבריו שמצא שם שלד של חייל גרמני כבול למקלע.
הפרק הראשון מתרחש שנים רבות לאחר מכן.
אנטון, מוסווה כדון רומטה, רוכב ל"מאורה השיכורה" ביער המשהק, מקום מפגשם של ההיסטוריונים הפועלים בארצות אחרי-המצרים.
הוא נחוש להסביר פעם אחת ולתמיד לחברו הוותיק, פאבל, חדרנו הראשי של הדוכס האירוקני, ולהיסטוריון הוותיק ושומר החותמות הגדולות של רפובליקת המסחר של סואן, אלכסנדר וסילייביץ', את המצב בארקנר.
הוא מספר שאנשי הרוח נרדפים ונרצחים על ידי חיילי הסער האפורים של השר להגנת הכתר, דון רבה, אשר שולט בפועל בממלכה.
הוא מדגיש כי השינויים האלה ייחודיים ומשקפים הידרדרות לפאשיזם לא אופייני לממלכה בימי הביניים.
אולם ההיסטוריונים מתייחסים לדבריו בספקנות ומזכירים לו שתפקידו מונע ממנו להתערב באופן ישיר בענייני הממלכה.
במקום זאת, הם מייעצים לו להתמקד בחיפוש של דוקטור בודאך, אשר נעלם בתחום ממלכת ארקנר בדרכו לרפובליקת סואן השכנה.
רומטה המתוסכל משתמש בכל הקשרים הזמינים לו בשביל לנסות למצוא את בודאך, תוך שהוא מסייע ככל הניתן לקורבנות המשטר הפאשיסטי של דון רבה.
להפתעתו, דון רבה נראה מרוצה למדי מהצעתו של רומטה ומבטיח למלך שדוקטור בודאך יופיע לפניו בהקדם.
בזמן שהוא משחק את תפקיד האביר הנאצל דון רומטה, סייף הדו-קרב המהולל והמאהב הנודע, רומטה לא מפסיק להיאבק עם הפחד שיום אחד הוא יתמזג לחלוטין עם התפקיד שלו ובעל כורחו יהפוך לאדם אלים לא פחות מחיילי הסער שהוא מתעב.
הוא מוצא מרגוע רק בחברתה של אהובתו, קירה, נערה עירונית אשר ניחנה באמפתיה וסקרנות, ואשר, בדומה לרומטה, אינה מסוגלת להשלים עם המתרחש בממלכה.
אדם נוסף שקרוב לליבו הוא הברון פמפה האמיץ שאיתו רומטה נוהג לבלות כשהברון מופיע בעיר.
אך למרות כל ניסיונותיו של רומטה, מתרחשת הפיכה שלטונית בארקנר.
דון רבה חושף אדם שמזדהה בתור דוקטור בודאך אשר נותן למלך שיקוי שאמור לרפא אותו ובערב מתברר שהמלך הורעל.
ואגה הגלגל והנהגת חיילי הסער אשר היו סבורים שההפיכה תציב אותם בראש המדינה, מחוסלים על ידי הנזירים של המסדר הקדוש אשר פולשים לעיר ומשתלטים עליה.
דון רבה הערמומי מקבל תואר כנסייתי והופך למנהיג המחוז האקרנרי של המסדר, שמה החדש של ממלכת ארקנר.
רומטה נתפס על ידי אנשיו של דון רבה ונלקח לחקירה במשכנו של השליט החדש של ארקנר.
במהלך החקירה, רומטה מבין שדוקטור בודאך עדיין בחיים ושהאדם שהרעיל את המלך היה מתחזה.
הוא משתמש בפחד של רבה, אשר מבין שרומטה אינו מי שהוא טוען, בשביל לשכנע את השליט לשחרר אותו ואת דוקטור בודאך.
כשהוא מגיע הביתה, הוא מגלה שהמשרת שלו, אונו, נהרג במהלך הלילה בזמן שניסה למנוע מחיילי הסער לפלוש לבית.
רומטה משחרר מצינוקיו של הצריח העליז את דוקטור בודאך ואת חברו, הברון פמפה שחוזר לטירתו שמחוץ לעיר.
רומטה לוקח את המרפא אל ביתו ומנהל איתו שיחה פילוסופית על הקושי של האל להתערב בבחירותיה של האנושות, למרות החמלה שהוא מרגיש כלפיה.
בחדרו, דון רומטה מגלה את ארטה הגיבן, מורד מקצועי שאת פעילותו כנגד האצולה הוא מממן.
רומטה מעריץ את ארטה אך מסרב פעם נוספת לתת לו נשק מודרני מתוך חשש שהוא יגיע לידיים הלא נכונות.
ארטה שסבור שרומטה אל, לא מבין מדוע הוא לא עוזר לו להדיח את האצולה ולכונן שלטון צדק.
רומטה מנסה להסביר לו, אך ללא הועיל.
לפני שהוא עוזב, ארטה מבהיר לרומטה שהוא לא יסתפק בעזרה חלקית ממנו.
מאוחר יותר, במאורה השיכורה, רומטה מוסר את הדוקטור לאלכסנדר וסילייביץ' המזועזע שלבסוף מבין שאנטון צדק ושהיה צריך לפעול לפני שהמצב הדרדר.
אלכסנדר וסילייביץ' לוקח את רומטה לעיר במסוקו.
אנשיו של הדון רבה, אשר לא מצפים למצוא את רומטה, מגיעים בלילה על מנת לחטוף את קירה.
בזמן שהם צרים על הבית ומנסים להחליט מה לעשות, אחד מהחיילים יורה מקשתו הצולבת לתוך החלון של הבית והורג את קירה.
אנטון מאבד את איפוקו ויורד למטה להמתין שדלת הכניסה תיפול.
באחרית הדבר פאבל מספר לאנקה שאנטון הוחזר לכדור הארץ לאחר שהרג רבים את דון רבה ורבים מאנשיו.
אנטון יוצא לפגוש את אנקה ליד ביתו, אך אנקה נרתעת מידיו המכוסות בנוזל אדום.
לאחר כמה רגעים היא מבינה שזה לא דם, אלא בסך הכל מיץ של תותי בר.
במאי: אלכסיי גרמן האב .
מרוסית: דוד ישראל ארונשטם (הוצאת קתרזיס, 2023).
קשווה היא כל חלק מפרקי של קונכייה של רכיכה או בעל חיים רב-קליפות אחר, כגון ברכיופודים וכמה סרטנים.
כל חלק ידוע בתור קשווה או במקרה של רב-לוחיתאים, "צלחת".
לחברים משתי מחלקות של רכיכות, בי-וואלוויה (דו-קשוותי) (צדפות) ורב-לוחיתאים, יש קשוות.
גם בצמחים שונים יש קשוות.
למינים בתוך משפחה אחת של חלזונות ים קטנים, גסטרופודים ימיים אחורני-זימים במשפחת היולידה (Julidae), יש גם שני קונכיות מפרקיות או קשוות, הדומים לקונכייה דו-קשוותית.
משפחה זו ידועה בדרך כלל בשם גסטרופודים דו-קשוותיים.
גסטרופודים נקראים לפעמים "חד-קשוותיים", מכיוון שאצל אלה שיש להם קליפה, הקליפה היא בדרך כלל בחלק אחד.
הקשוות של הרב-לוחיתאים הן שמונה לוחות קונכיות גב מפרקיות, בעלות צבעים וצורות שונות.
לאחר המוות הרצועה שמחזיקה את הלוחות יחד מתפרקת והקשוות נפרדות.
כך ניתן למצוא קשוות בודדות נשטפות בסחף על החוף, כפי שמוצג בתמונה בראש ערך זה.
לרכיכות דו-קשוותיות (למשל צדפות) יש קליפה המורכבת משני חלקים נפרדים אך קשורות בצורת מפרקים.
כל אחד משני החלקים הללו מכונה "קשווה".
שתי הקשוות ידועות בתור "הקשווה הימנית" ו"הקשווה השמאלית"; אלה מסומנים בהתייחס לקצה הקדמי של הצדפה או הרכיכה הדו-קשוותית, כאשר החלק הגבוה של הצדפה (umbo) פונות כלפי מעלה.
ברבות מהצדפות, אך לא בכולן, שתי הקשוות הן פחות או יותר סימטריות ולכן (מלבד קו הצירים) נראות כמו תמונות מראה זו של זו.
לרובם הגדול של החלזונות (גסטרופודים) או השבלולים עם קליפה יש קונכייה בחלק אחד, ומכאן השם הישן יותר "חד-קשוותיים".
דלת (אופרקולום) הגסטרופוד, כאשר קיימת, גם אם מורכבת ברובה מסידן פחמתי, אינה נחשבת קשווה.
לעומת זאת, למינים בתוך משפחה אחת של חלזונות ים קטנים, יולידה (Julidae), רכיכות חלזוניות אחורניות-זימים, יש מעטפת צירים המורכבת משני חלקים המחוברים ברצועה.
שני חלקים אלה דומים מאוד לשני הקשוות של דו-קשוותיים.
קבוצת מינים זו מכונה לעיתים קרובות "גסטרופודים (חלזונות) דו-קשוותיים".
אלו הן עלעליות מכמה סוגים, כולל "יוליה" (Julia), "ברתליניה" (Berthelinia), "מידוריגאי" (Midorigai), "אדנטלינה" (Edenttellina), "טמנוולווה" (Tamanovalva) ו"קנדיניה" (Candinia).
חלזונות דו-קשוותיים אלו היו ידועים במשך זמן רב רק ממאובנים ומחומר מת.
בגלל זה, הם תוארו כבעלי קשוות לא טיפוסיים.
רק לאחר שנמצאו פרטים חיים בסוף המאה ה-20 הבינו כי מדובר בחלזונות חריגים.
קשוות קיימות בכל בעל חיים עם שני חלקי קליפה או יותר המתחברים בציר.
ברכיופודים הם בעלי חיים דו-קשוותיים עם שתי קשוות אנכית (ולא לרוחב).
הקשווה הגבית מכילה את המערכת הברכיאלית התומכת במבני ההזנה, בעוד שהקצה האחורי של הקשווה הגחונית אוחז בחלק גוף בשרני המכונה פדיקל (pedicle).
לכל קשווה מבנה סימטרי, אך לשתי הקשוות יש צורות כלליות שונות והן אינן תמונות מראה זו של זו.
זה אחד ההבדלים בין הקשוות שלהם לקשוות של דו-קשוות אמיתיות, היוצרות מבנה זהה, אך דמות מראה כפי שזו נובעת ממראה של צד הגוף.
לסרטנים מסוימים יש זוג קשוות הנפגשות בציר.
"סרטנים דו-קשוותיים" אלה כוללים צורות מאובנים וחיות שונות, כגון צדפונאים (שרימפס זרעים), קונכוסטרקנים (conchostracans, שרימפס צדפה) ופילוקרידים (phyllocarids).
למשל, פרי המצליבים נקרא תרמיל או תרמילון.
הוא סוג של הלקט הנפתח לעת ההבשלה בשתי קשוות.
הלקט הוא פרי יבש, קופסה המכילה זרעים.
ההלקט מורכב משתי שחלות או יותר הצמודות טרם ההבשלה.
השחלות המופרדות בתוכו הן קשוות וכל אחת מהן מכילה זרע אחד או יותר.
קשוות יש גם בסיגליים, פרפרניים, נרקיסים, טופחים ועוד.
קשונז'ניצה (בפולנית: Książnicaׂ) הוא כפר בגמינת דז'רז'וניוב (Gmina Dzierżoniów) במחוז דז'רז'וניוב בשלזיה תחתית שבדרום-מערב פולין.
הוא שוכן כ-12 קילומטרים צפון-מזרחית לדז'רז'וניוב ו-47 קילומטרים מדרום-מערב לבירה האזורית ורוצלב.
בשלבים האחרונים של מלחמת העולם השנייה, ב-27 בינואר 1945, נעצרה בכפר צעדת מוות מאורגנת על ידי גרמניה בה צעדו שבויי מלחמה של בעלות הברית ממחנה השבויים סטלג לופט 7 (Stalag Luft 7).
"קשה בכדור הארץ" הוא שיר שהוקלט על ידי הראפר הישראלי טונה.
את השיר הוציאה ב-30 במאי 2025 לאור חברת התקליטים נענע דיסק, כרצועה הראשונה מתוך האלבום "רובים ותלתלים".
"קשה בכדור הארץ" נכלל כרצועה הראשונה באלבום הכפול "רובים ותלתלים".
מילות השיר מתאר תחושת קושי ובדידות בעולם כואב ומלא באי-צדק.
לצד זה הוא מבטא כמיהה לשקט ונחמה דרך קשר אנושי קרוב.
מבקר המוזיקה יוסי חרסונסקי התייחס לשיר "קשה בכדור הארץ" של טונה כביטוי חד ומורכב למציאות קיומית עכשווית.
בביקורתו ציין חרסונסקי כי טונה מצליח לתפוס את תחושת העייפות, הבלבול והעומס המנטלי של האדם המודרני, תוך שילוב בין אישי לקולקטיבי.
הוא הדגיש את השימוש של טונה במשפטים פואטיים בעלי נופך קיומי, כמו "ביקשתי צדק, יצא כדור הארץ", כראיה ליכולת להפוך חוויות פרטיות לתובנות אוניברסליות.
עוד הדגיש את היכולת של השיר לעבור מהחברתי–פוליטי אל המישור האינטימי, כאשר הפנייה ל"מאמי" מגלמת את הצורך באהבה כעוגן בתוך מציאות כאוטית.
בחלק נוסף עמד חרסונסקי על הייחודיות המוזיקלית של היצירה, המשלבת הפקה מינימליסטית עם אווירה מלנכולית–אינטימית.
לטענתו, הבחירה של טונה לשלב שירה חצי מדוברת וחצי מלמלול, יחד עם השראות מההיפ הופ האמריקאי (דרייק, קנדריק לאמאר וקניה וסט), יוצרת רבדים נוספים של משמעות.
חרסונסקי סיכם כי "קשה בכדור הארץ" מצליח להציע תמונת מצב אמינה של הדור הנוכחי: דור עייף, מחפש תשובות, אך מוצא מזור ברגעי קרבה אנושית פשוטה.
המועדון נוסד בשנת 1935 בעיר קשיאס דו סול שבמדינת ריו גראנדה דו סול.
המועדון הוקם בשנת 1935 בעיר קשיאס דו סול שבריו גראנדה דו סול, בעקבות איחוד שתי קבוצות כדורגל מקומיות.
כמו מועדון נוסף מהעיר, ז'ובנטודה, נקלע גם קשיאס לקשיים כלכליים במהלך שנות ה-60 של המאה ה-20. בשל כך התאחדו שתי הקבוצות בשנת 1971, אך בשנת 1975 נפרדו שוב, והקבוצה אימצה את שמה הנוכחי – Sociedade Esportiva e Recreativa Caxias do Sul.
הישגה הטוב ביותר היה בעונת 1978, אז סיימה במקום העשירי.
בסך הכול השתתפה הקבוצה בליגה הבכירה ארבע פעמים (האחרונה בשנת 1979).
בליגת המשנה הברזילאית שיחקה "קשיאס" במשך 11 עונות, כשהישגה הבולט היה המקום השלישי בשנת 2001.
בשנת 2000 זכתה הקבוצה באליפות מדינת ריו גראנדה דו סול, לאחר ניצחון על גרמיו, קבוצתו של רונלדיניו.
באותה עונה אימן את הקבוצה המאמן צ'יצ'ה.
בהמאה ה-21 משחקת "קשיאס" בדרך כלל בליגה השלישית בחשיבותה בברזיל.
בהגביע הברזילאי השתתפה הקבוצה 15 פעמים, והישגה הבולט היה העפלה לשמינית הגמר בשנת 2011.
הודו אינה מכירה בשליטתן של פקיסטן וסין בחלקי קשמיר.
פקיסטן רואה את כל שטח קשמיר כשנוי במחלוקת, ואינה מכירה בטענת הודו לשליטה בחבל.
באופן היסטורי שימש השם "קשמיר" לתיאור העמק הפורה ("עמק קשמיר") הנמצא מדרום לקצה המערבי של הרי ההימליה, אך כיום הוא מתאר אזור נרחב של קשמיר, ג'אמו ולדאק.
עמק קשמיר עצמו הוא אזור נמוך יחסית, מוריק ופורה מאוד.
העמק מוקף בהרים נישאים וזורמים אליו פלגים רבים.
החבל משך תיירים עד סוף שנות ה-80, אך זו פחתה וכמעט נפסקה בשל התגברות המתיחות בחבל (בעיקר בקשמיר ולדאק) וזאת עד סוף שנות ה-90, אז החלה התיירות להתאושש.
הבירה העתיקה של קשמיר, סרינגאר, שוכנת לחוף אגם דאל ומפורסמת בשל התעלות ו"בתי הסירה" הצפים שבה.
בשל האקלים הנוח והקריר שבה היא הייתה בירת הקיץ המועדפת של שליטים רבים של הודו.
הקיסר המוגולי ג'הנגיר הקים בסמוך אליה את גני שאלימאר בשנת 1619.
קרוב ל-1,000 שנים הייתה קשמיר תחת שלטון שליטי ג'אמו – בית המלוכה של משפחת דוגרה ההינדית.
באותה תקופה חיו בה מוסלמים, בודהיסטים והינדים בשלום ובשיתוף פעולה, שהוביל ליצירות אמנות בתחומי המוזיקה, המחול, הציור, השירה וכן להגות פילוסופית משפיעה.
מאותה תקופה ידוע אף על מקרים בהם מאמינים של שתי דתות או יותר התפללו באותו מבנה תפילה (אם כי לא ביחד).
החל משנת 1349 היה חבל הארץ נתון בידי שליטים מוסלמים, כולל המוגולים, ששלטו עד שנת 1751. רנג'יט סינג, המהראג'ה של האימפריה הסיקית כבש בתחילת המאה ה-19 את ממלכת הדוגרה מהאפגנים, הפך אותם לכפופים לו וצירף לשלטונם את שארית חבל קשמיר ואת לדאק.
ב-1846 הביסו הבריטים את הסיקים ומינו מהראג'ה הודי מטעמם שישלוט בכל האזור.
הסכסוך בקשמיר לאחר חלוקת הודו
בזמן מתן העצמאות מהבריטים וחלוקת הודו בשנת 1947, היוו המוסלמים 77% מתושבי חבל הארץ.
בתחילה ניסה המהראג'ה שלה, הארי סינג, להפוך את ארצו למדינה עצמאית, אך בעקבות פלישת כוחות פקיסטניים לא-רשמיים לקשמיר, הודיע על הסתפחות ארצו להודו, ששלחה כוחות לעזרתו.
מלחמת הודו–פקיסטן הראשונה שפרצה בין צבא הודו לצבא פקיסטן תמה בהפסקת אש ב-1949 לאורך קו השליטה כשחבל הארץ מחולק דה פקטו בין הודו (כשני שלישים, כולל עמק קשמיר העשיר והפורה יותר, כחלק ממדינת ג'אמו וקשמיר) לפקיסטן (כשליש משטח קשמיר – בשם גילגיט-בלטיסטן ואזאד קשמיר).
חלקה של הודו מהווה חלק מטריטוריות האיחוד ג'אמו וקשמיר ולדאק.
במלחמת הודו–סין 1962 השתלטה הרפובליקה העממית של סין על החלק הצפון-מזרחי של החבל, וקראה לו בשם "אקסאי צ'ין".
פקיסטן ניסתה לפלוש שנית לקשמיר במלחמת הודו–פקיסטן השנייה אך הובסה על ידי הודו.
אף על פי שפקיסטן הובסה במרבית הקרבות, גורל האזור טרם הוכרע סופית והמצב גורם לאי יציבות מתמדת בין הודו לפקיסטן.
אולם חרף זאת נשמר בחוקת הודו (בסעיף 370) מעמד אוטונומי ייחודי למדינת ג'אמו וקשמיר, אשר אפשר חקיקה פנימית עצמאית, ומנע מתושבי מדינות אחרות בהודו לרכוש קרקעות או לשאת במשרות ממשלתיות במדינה.
בעקבות זאת פרץ בחבל גל אלימות מחודש החל מראשית שנות ה-90.
בין מאי ויוני 1999 אירעה בחבל מלחמת קרגיל, לאחר שחיילים ופעילים פקיסטנים חמושים עברו את קו הפסקת האש בין המדינות.
בקרבות נהרגו מאות חיילים פקיסטנים והודים ובסיומם נסוגו הפקיסטנים בלחץ אמריקני לגבול הבין-לאומי, והצדדים חתמו על הפסקת אש.
עם זאת מעשי הטרור בחבל קשמיר לא פסקו.
הודו מאשימה את פקיסטן במימון, אימון ומתן מחסה לארגוני טרור אסלאמיסטים כגון לשקאר א-טייבה וג'יש-י מוחמד, הפועלים בקשמיר ובחלקים נוספים של הודו נגד מטרות ממשל הודיות ותיירים מערביים.
תקריות גבול אלימות מתרחשות לעיתים תכופות בין הודו לפקיסטן וזו האחרונה אף הפגיזה לעיתים ערים הסמוכות לגבול כגון קרגיל.
הודו רכשה יכולת גרעינית, ואחריה הלכה בדרך זו גם פקיסטן, דבר שהחמיר את המתיחות בין המדינות והביא לחשש בעולם שהסכסוך בין שתי המדינות יגלוש למלחמה גרעינית שתשפיע על העולם כולו.
בשנת 2004 החלו הודו ופקיסטן בשיחות שלום על עתידו של החבל.
ב-2006 הצהיר נשיא פקיסטן, פרבז מושארף, כי מדינתו מוכנה לוותר על תביעותיה הטריטוריאליות בחבל במסגרת הסגת כוחות הדדית ולהעניק ממשל עצמי לקשמיר.
בשנת 2019 הפרלמנט ההודי ביטל את החלקים מסעיף 370 בחוקת הודו המעניקים מעמד אוטונומי למדינת ג'אמו וקשמיר ופיצל אותה לשתי טריטוריות איחוד: ג'אמו וקשמיר ולדאק בשליטת ממשלת הודו.
שטח בשליטת אוכלוסייה % מוסלמים % הינדים % בודהיסטים % אחריםעמק קשמירהודוכ-4 מיליון95%4%*––ג'אמוכ-3 מיליון30%66%–4%לדאקכרבע מיליון46%–50%3%אזאד קשמיר פקיסטןכ-2.6 מיליון100%–––גילגיט-בלטיסטןכ-1 מיליון99%–––אקסאי צ'יןסין–––––
קשמירי: הקבוצה האתנית הדומיננטית באזור, עם תרבות עשירה ושפה ייחודית.
ברוקפה : קבוצה המתגוררת באזור לדהק ובחלקים של קשמיר, מדברים בשפה ברוקפה.
פהארי (Pahari): קבוצה המתגוררת באזור ההרים, עם קשרים לשפות דארדיות.
שוּרָה (Shina): קבוצה המתגוררת בעיקר בצפון קשמיר.
דוגרה (Dogra): קבוצה אתנית באזור ג'אמו (जम्मू ; Jammu).)
קשיים בחשבון הם מקרים בהם מתקיים קושי בלמידה של תכנים מתחום המתמטיקה.
קשיים בחשבון יכולים לבוא לידי ביטוי בהנמכה של התפקוד האקדמי בתחום זה, אשר תבוא לידי ביטוי בירידה בציונים, או בצורך במאמץ מוגזם עבור פתרון בעיות מתמטיות.
קשיים בחשבון עלולים לפגוע בסיכוייו של האדם להשכלה גבוהה.
זאת משום שהמתמטיקה היא מקצוע חובה לצורך קבלת זכאות לתעודת בגרות ויש לה משקל משמעותי גם במסגרת הבחינה הפסיכומטרית.
קיימים מספר גורמים היכולים להוביל לקשיים בחשבון.
ישנם גורמים המובילים לפגיעה קלה בלבד הניתנת לטיפול באופן פשוט, וישנם גורמים המובילים להנמכה משמעותית ביכולת הלמידה והטיפול בהם מורכב יותר.
כמו כן, ישנם גורמים לקשיים בחשבון אשר יכולים להשפיע במקביל גם על התפקוד במקצועות מתחומי דעת נוספים או בתחומי חיים אחרים (כמו חיי היום יום, חיי החברה והשתלבות בשוק העבודה).
חלק מהגורמים מוכרים כלקויות ואבחנות ברורות במדריכי אבחנות רשמיים (כגון DSM) וחלקם אינם כאלו ונתפסים כבעיה קלה בלבד.
ישנה חשיבות לאיתור מוקדם ואבחון מדויק לצורך מתן מענה הולם ומניעת נזקים משניים.
כל גורם המוביל לקשיי למידה צריך להיות מאובחן ומטופל על ידי אנשי המקצוע המתאימים לו, תוך התייחסות לאפשרות של קיומם של שני גורמים או יותר במקביל.
מחסור או חסך בידע רלוונטי
במקרים רבים קשיים בחשבון יכולים להיגרם מחסך בידע.
קושי זה משמעותי במיוחד לתחום החשבון משום שבמקרים רבים רכישה של ידע חדש מתבססת על ידע קודם.
לדוגמה - פעולת הכפל מתבססת על פעולת החיבור.
במקרים אלו השלמת הידע הנדרש תוביל לפתרון הבעיה.
דיסקלקוליה היא לקות למידה שבאה לידי ביטוי בכישלון בכשרים מתמטיים מסוימים, בעוד האחרים תקינים.
ייתכן, שהכישלון קשור בעצם הבנת מושג המספר.
יש שהלומד מתקשה בהבנת המשמעויות הבסיסיות של המספר, ויש שהוא מבין משמעויות אלה, אך מתקשה בהבנת מספרים כתובים, גם כאשר הוא מסוגל לקרוא ולכתוב נכון מספרים גדולים.
יש שהלומד תופס את המספר כמסמל כמות, כמבטא כמות של עצמים, אך איננו מסוגל לעשות מניפולציות במספר בצורה מופשטת, או אפילו בצורה מעשית, באמצעות המחשה.
ייתכן גם קושי בהבנת חוקי ארבע פעולות החשבון.
ניתן לתת מענה לדיסקלקוליה על ידי הוראה מתקנת.
הנמכה בתפקוד המתמטי יכולה גם להיגרם מפגיעה בתפקודים קוגניטיביים שונים, אשר אינם קשורים באופן ישיר לחשיבה ולהבנה החשבונית.
קשיי קשב - יכולת הקשב נדרשת הן בשלב הרכישה של הידע המתמטי והן בשלב ההבעה והיישום שלו.
יכולת הקשב מושפעת מגורמים רבים, ביניהם היבטים רגשיים (יורחב בהמשך), תנאים סביבתיים שונים והפרעת קשב.
ירדה בקשב פוגעת בזיכרון עבודה הנדרש לצורך תשומת הלב לפרטים, אשר חשובה במיוחד לצורך חישובים מתמטיים.
היא יכולה לפגוע גם בתפקודים הניהוליים החיוניים להתארגנות והתמודדות מול פרוצדורות מורכבות המאפיינות את המתמטיקה הנלמדת בכיתות הגבוהות ובאקדמיה.
קשיי זיכרון - תחום המתמטיקה רגיש ביותר לבעיות זיכרון.
הזיכרון הסמנטי חיוני ללמידה של עובדות היסוד כמו חיבור בתחום המאה ולוח הכפל.
בחלק מהמקרים ניתן לפצות על קושי מסוג זה על ידי שימוש במחשבון.
הזיכרון הנוהלי חיוני לרכישת מיומנויות חשבוניות ולפתרון תרגילים המצריכים הפעלה של פרוצדורה מסוימת כמו חילוק ארוך או פתרון משוואה ריבועית.
כרטיסי ניווט המנחים את האדם בסדר הפעולות הדרוש יכולים לסייע בבעיה זו.
קשיי שליפה - במקרים אלו הידע הנדרש נמצא ברשותו של האדם, אך הוא מתקשה להביע אותו.
קושי זה אינו פוגע ביכולת הזיהוי ולכן אדם עם קשיי שליפה יוכל לזהות את התשובה הנכונה מתוך מספר אפשרויות במצבים כמו מבחן רב-ברירתי.
במקרים מסוימים, עיקר הכישלון הוא בשפת החשבון.
לעיתים האדם מתקשה בהבנת המונחים והיחסים המתמטיים המבוטאים במילים, ולעיתים הוא מתקשה בהבנת הסמלים המתמטיים הכתובים.
במקרים אלו הפגיעה אינה בידע או בהבנה המתמטית, אלא ביכולת להשתמש בשפה כדי לרכוש או להביע ידע זה.
קשיי שפה בתחום החשבון יכולים לנבוע ממספר גורמים:
אוצר מילים נמוך - כאשר האדם אינו מכיר את המילה המשמשת לתיאור מושג מסוים הוא לא יוכל לזהות אותה או להשתמש בה.
בנוסף, שליטה חלקית באוצר המילים יכולה להוביל לבלבול בין מילים בעלות משמעות דומה או בין מילים מקבוצה סמנטית מסוימת.
דוגמה נפוצה היא החלפה בין המילים המשמשות לתיאור מקום או סדר כמו - "מעל", "מתחת", "בין", "לפני", "אחרי" וכו.
קושי זה נפוץ בקרב אנשים הנמצאים בתהליך של רכישת השפה, כמו ילדי גן או עולים חדשים.
משום שחסך באוצר מילים לא מעיד על חוסר ידע או הבנה חשבונית, אדם עם קושי באוצר מילים יוכל להביע את הידע שברשותו בדרכי ביטוי אחרות שאינן כוללות את השימוש בשפה.
לדוגמה: במקרים רבים ילד שאינו מכיר את המילה "ראשון" או מתבלבל בינה ובין המילה "אחרון", ידע להיעמד בראש התור כאשר מחלקים דברי מתיקה בגן.
הקניית אוצר המילים המתאים תתן מענה לקושי מסוג זה.
היא יכולה להיעשות במסגרת תהליך החינוך הרגיל על ידי הוראה מפורשת, אולפן עברית או באמצעות קלינאית תקשורת.
קשיים הקשורים לשפה הכתובה - ישנם מקרים בהם השליטה בשפה הדבורה היא תקינה, אולם הקושי מתמקד בהתמודדות עם השפה הכתובה.
לצורך הבנת השפה הכתובה יש צורך ביכולת קריאה והבנת הנקרא.
דיסלקסיה יכולה לפגוע בתפקוד המתמטי משום שהלומד עלול לקרוא את ההוראות או התיאור של הבעיה באופן שגוי.
כמו כן, המאמץ הכרוך בפענוח הטכני של הטקסט עלול לדלדל את המשאבים הקוגניטיביים העומדים לרשותו של האדם ולפגוע ביכולות להתמודד עם ההיבטים המתמטיים של הבעיה לאחר שהתעייף מקריאת המלל הנלווה אליה.
באופן דומה, לצורך הפקת שפה כתובה יש לרכוש את מיומנויות הכתיבה והבעה בכתב.
דיסגרפיה ובעיות מוטוריות אחרות יכולות לפגוע ביכולת של האדם להביע את הידע המתמטי שלו על יד כתב יד לא ברור, קצב כתיבה נמוך והתעייפות.
לקות שפה - פוגעת בהיבטים רבים של היכולת השפתית, הן ברמה הדבורה והן ברמה הכתובה.
לקות שפה יכולה להקשות על רכישת ההיבטים השפתיים של החשבון והשימוש בהם.
הטיפול בלקות שפה נעשה על ידי קלינאי תקשורת.
בעיות רגשיות, בעיות נפשיות וקשיים בהתפתחות הרגשית יכולים להשפיע על יכולת הלמידה בחשבון ובמקצועות אחרים.
השפעתם יכולה לבוא לידי ביטוי הן באופן זמני כמצב רוח חולף (כמו חרדה, כעס וכו') והן במצבים חמורים יותר של טראומה נפשית או הפרעה נפשית.
חרדת הבחינות תבוא לידי ביטוי בכל מקצועות הלימוד, כולל המתמטיקה.
חרדת מתמטיקה היא מצב רגשי הממוקד במקצוע החשבון.
על כן היא יכולה להוביל לפגיעה ברמת הביצוע בתחום זה בעוד שיתר התחומים לא יושפעו ממנה.
במקרים רבים חרדת מתמטיקה מתעוררת בעקבות חסך בידע.
במקרים אלו רכישה וארגון מחדש של ידע מתמטי יכולים לסייע באופן ניכר.
כאשר עולה חשד שהגורמים לקשיים בחשבון הם על רקע רגשי ניתן לפנות להערכה פסיכולוגית, ייעוץ וטיפול כמו: טיפול באמנויות, טיפול במוזיקה, תרפיה בטבע, טיפול בתנועה, טיפול בעזרת בעלי חיים ועוד.
במקרים מסוימים טיפול פסיכיאטרי יכול לסייע לאדם על ידי מענה תרופתי.
קשיי הלמידה יכולים לבוא לידי ביטוי בכל תחומי הלימוד או רק ביכולות או במקצועות לימוד ספציפיים.
כמו כן, ישנם גורמים לקשיי למידה אשר יכולים להשפיע במקביל גם על תחומי חיים אחרים.
בחברה המערבית המודרנית יש להשכלה חשיבות בהשפעתה על מעמדו הכלכלי והחברתי של האדם.
הצלחתו של כל ילד תבוא לידי ביטוי בהשתלבותו בשוק העבודה בגיל מאוחר יותר, בהסתגלותו החברתית ובהתאמתו הרגשית כבוגר.
עם זאת, קשיי למידה עלולים לפגוע בתפקודו של האדם במסגרת החינוך הפורמלי ובכך לפגוע בסיכוייו לרכוש השכלה.
קשיי למידה יכולים להשפיע על התפקוד האקדמי ברמות שונות.
לעיתים הפגיעה בציונים בבחינות תהיה כה קלה עד שקשה לאתר אותה ולהציע אבחנה בשלב מוקדם; מקרי ביניים יכולים להשתלב במערכת החינוך הרגילה ולהסתייע בהוראה מתקנת; והמקרים החמורים ביותר מופנים למסגרות של חינוך מיוחד.
במערכות החינוך, קשיי למידה יכולים להוביל לציונים נמוכים של התלמיד.
כמו כן, במקרים רבים קשיי הלמידה פוגעים בתוקף של דרכי המדידה וההערכה בחינוך פורמלי, כך שאינן מייצגות את הידע והמיומנויות של התלמיד באופן מהימן.
זאת משום שקשיי הלמידה יכולים למנוע מהתלמיד להביא את יכולותיו באופן מלא.
דבר זה יכול להקשות על הקבלה ללימודים גבוהים, משום שהקריטריונים המרכזיים המשמשים את האוניברסיטאות למיון המועמדים הם ברוב המקרים הישגי התלמיד בשלבים הקודמים במערכת.
אף על פי שברוב המקרים קשיי הלמידה באים לידי ביטוי ראשוני בילדות, השלכותיהם עלולות ללוות את האדם לאורך כל חייו.
זאת משום ששנות בית הספר הן השנים שבהן האדם מפתח את אישיותו ואת יסודות הידע שלו, ומכין עצמו להשתלבות בעולם העבודה ואף האקדמיה.
לכן, להתנסות הארוכה של האדם עם המוסדות החינוכיים מגן הילדים ועד בית הספר התיכון, ישנה השפעה רבה על עתידו.
כאשר בית-הספר אינו יכול לספק לאדם סביבת לימודים הולמת וגם לא עזרה או פתרונות להם הוא זקוק, הציפיות מהתלמיד עלולות לרדת.
עם זאת, הורדת רף הדרישות לא תגרום לשיפור התפקוד של האדם, ואף עלולה להוביל לנשירה הדרגתית ממקצועות לימוד שונים.
בחברה המערבית השאיפה עבור כל אדם היא שיגדל להיות אדם בריא ועצמאי התורם לחברה ומעשיר אותה.
לכן יש לחברה אינטרס לעשות ככל שביכולתה על מנת להעניק לכל אדם את ההזדמנות להשתלב בחברה על הצד הטוב ביותר.
לחלוקה נכונה של תשומות ההשכלה יש השלכות משמעותיות לריבוד חברתי, ניעות חברתית ועל מוקדי כוח בפוליטיקה ובכלכלה.
כדי להתמודד עם הגורמים השונים לקשיי למידה ולמנוע מהם לפגוע בסיכויו של האדם לרכוש השכלה, יש צורך באבחון מוקדם ומדויק אשר יהווה בסיס לבנייה של תוכנית טיפול אישית על פי המאפיינים והצרכים האישיים של כל אדם.
איתור מוקדם של הקשיים, אבחון מדויק של הגורמים להם ומתן מענה מתאים בגיל צעיר, יכולים לאפשר לאדם לממש את הפוטנציאל הטמון בו, למנוע נזקים משניים, ולתרום לאיכות חייו.
לעומת זאת, אבחון שגוי יכול להוביל למתן טיפול בלתי מתאים, ואף לפגוע בערכו העצמי של הפרט.
במקרה זה המקור האמיתי לקשיים ממשיך להתקיים ולהנמיך את התפקוד באופן ישיר או משני.
במקביל, הזמן והכסף המושקעים בטיפול הבלתי מתאים לא יובילו לשיפור משמעותי בפועל.
מעבר לכך, ישנה סכנה שבמקרים מסוימים טיפול בלתי מתאים לא רק ישמר את המצב הקיים, אלא אף יחמיר אותו.
בעקבות זאת, מרגע שאותר קושי כלשהו בתפקודי הלמידה, יש להפנות לאבחון מתאים לצורך בירור מקור הקשיים וקבלת אבחנה מבדלת.
בגילאי הילדות הקושי הראשוני מאותר בדרך כלל על ידי הורי הילד, הגננת או המורה.
בגילאים מבוגרים יותר, הקושי יכול להיות מורגש ומתואר גם על ידי האדם עצמו.
במקרה שהגורם המפנה צדק באיתור המקור לקושי, האבחון נותן לכך אישור רשמי המוכר על ידי הרשויות ומהווה בסיס לבנייה של תוכנית הטיפול.
אם איש המקצוע המאבחן חושד שהגורם לקושי אינו כלול בתחום ההתמחות וההכשרה שלו, עליו להפנות לאבחון נוסף אצל הגורם המתאים.
לאחר בירור מקור הקשיים, לעיתים יש צורך באבחונים או בדיקות נוספות לצרכים שונים, למשל לצורך מעקב, בדיקת יעילות הטיפול או קבלת זכאות לתמיכה מגופים ממשלתיים על פי חוק (בישראל, למשל, משרד החינוך או ביטוח לאומי).
התוכנית הטיפולית לקשיי למידה צריכה להיבנות על ידי אנשי המקצוע המתאימים ולהתבסס על המאפיינים האישיים של כל אדם.
לצורך כך האבחון מהווה כלי המאפשר התאמה מהירה ויעילה יותר של הטיפול לגורמים הספציפיים שאותרו בו.
יעילות ומהירות ההשפעה של הטיפול המתאים ביותר יכול להשתנות בהתאם לגורמים של קשיי הלמידה.
למשל, משקפי ראייה יכולים לתת מענה מלא ומיידי ללקויות ראייה קלות.
לעומת זאת, ההשפעה של הוראה מתקנת עבור לקות למידה מצטברת עם הזמן; כמו כן, היא יכולה להוביל לשיפור משמעותי בתפקוד האקדמי, אך היא לא תמיד מובילה לתפקוד הנורמטיבי המצופה מבני גילו של הלומד בעלי אותה רמת המשכל.
היבט נוסף הוא אפקט הפלצבו, שבו מצבו של האדם יכול להשתפר רק משום שהוא סבור שהוא מקבל טיפול הולם.
לאפקט הפלצבו אין נזק כשלעצמו, כל עוד אין לו תופעות לוואי בלתי רצויות או עלות גבוהה מידי, וכל עוד אינו מחליף את הטיפול המתאים או פוגע ביעילותו.
באופן כללי במהלך הטיפול יש לשמור על חוויה חיובית המאפשרת התפתחות ולמידה.
במקרה והאדם מביע מורת רוח מהטיפול שנבחר, יש לברר ממה היא נובעת, ולא להמשיך טיפול אם הוא פוגע ברווחתו הרגשית.
במקרה של ספק כלשהו לגבי יעילות הטיפול ניתן להתייעץ עם אנשי מקצוע ולקבל מספר חוות דעת.
כמו כן, יש לערוך בדיקות מעקב תקופתיות ולערוך שינויים על פי צורך.
כמו כן, בעוד שישנם גורמים המשפיעים על יכולת הלמידה הכללית בכל תחומי הלימוד, קיימים גם גורמים הפוגעים במיומנות או תחום תוכן מסוימים.
חלק מהגורמים משפיעים רק על התחום האקדמי, וחלק מובילים לקשיים והנמכה בתפקוד גם בתחומי חיים אחרים, כמו בניית קריירה או השתלבות בחיי החברה.
קשיי למידה יכולים להיגרם גם כתוצאה ממצבים רפואיים הקשורים לתפקוד הגוף, להורמונים, לאיכות התזונה והשינה ועוד.
רבים מגורמים אלו אפשר לשלול על ידי בדיקות שגרתיות במסגרת קופת החולים, כגון מדידת לחץ דם ודופק, ובדיקת דם הכוללת בדיקה של בלוטת התריס, ברזל, ויטמין D, ויטמין B12, רמת סוכר ועוד.
במקרה של חשד לקשיי למידה או הפרעת קשב רצוי לשלול גורמים רפואיים אלו לפני שפונים לאבחון.
לצורך כך ניתן להסתייע ברופא המשפחה או בנוירולוג.
קשיי קשב מתייחסים למצב שבו חלה ירידה בתפקודי הקשב של האדם.
הקשב הוא היכולת להתמקד באופן מתמשך בגירוי מסוים או בפעילות מסוימת.
בהתאם לכך, המונח קשב מתייחס גם לאוסף של יכולות קוגניטיביות המאפשרות ליצורים חיים להתמודד עם כמויות המידע העצומות המציפות את המערכת החושית ולהשתמש בו לצורך התנהגות הסתגלותית ומכוונת מטרה.
קשיי קשב פוגעים ביכולת לברור חלקים ספציפיים מהקלט החושי מתוך גירויים מתחרים רבים, ולהתמקד בגירוי בודד.
בהתאם לכך, קשיי קשב יכולים גם לפגוע בתפקודים הניהוליים של האדם ולהוביל גם לקשיי התארגנות, לקשיי למידה ולקשיים בשליטה העצמית.
ישנם מספר גורמים אפשריים לקשיי קשב וקשיי הקשב יכולים להתעורר בעקבות כל אחד מהם או כל שילוב ביניהם.
העצמה של קשיי הקשב במקרה מסוים, משך הזמן שבו הם מופיעים והתדירות שלהם, יכולים להשתנות על פי הגורמים לקשיי הקשב באותו המקרה.
בהתאם לכך, גם ההשפעה של קשיי קשב על רמת התפקוד ואיכות החיים של האדם יכולה להשתנות ממטרד זניח ועד לפגיעה משמעותית ומתמשכת.
כאשר העצמה, התדירות או המשך של קשיי הקשב, מתחילה לפגועת בחיי היום יום של האדם - יש לפנות לאבחון שיאפשר להתאים את הטיפול הנחוץ לכל מקרה לגופו על פי הממצאים והתוצאות של תהליך האבחנה והאבחנה המבדלת.
במקרים שבהם יש יותר מגורם אחד לקשיי הקשב - יש לתת לכל אחד מהגורמים את המענה המתאים באמצעות אנשי המקצוע הרלוונטיים.
קשיי למידה מסוג זה יכולים לנבוע עקב לקות שמיעה, לקות ראייה, בעיות באינטגרציה סנסורית, הפרעה התפתחותית בקואורדינציה, הפרעת תנועה, פציעות חמורות ועוד.
לרוב, האבחון והטיפול בבעיות תחושתיות-מוטוריות אלו מתבצע במסגרת ריפוי בעיסוק, ניתן לפנות גם לאיש מקצוע אחר המתמחה בגורמים ספציפיים מתחום זה, כגון רפואת עיניים, רפואת אף אוזן גרון, קלינאי תקשורת ועוד.
לעיתים מתעוררות בעיות מוטוריקה עדינה אחרות, קלות ונפוצות יחסית, העלולות להשפיע על למידה, או הצגת ידע, כגון:
כתב-יד לא ברור (בשל גודל-יתר ביחס לדף, א-סימטריה של האותיות, דחיסות יתר, כתיבה מהירה מדי, או מספר סיבות), וכן כתב יד לא מאורגן (רצף מועט יחסית בין מקטעי הכתיבה) - בעיות (שלא בהכרח דרות בכפיפה אחת), העלולות לפגוע במידת-מה בכתיבה ותיעוד מידע.
כן עלולה להיגרם הטיה באיכות הבדיקה של עבודות ומבחנים על ידי בוחן בשל תפיסתו את כתב זה והקושי להבין את המידע הנכתב.
לעיתים עדיף להתייעץ עם נוירולוג ילדים לגבי פעולות אפשריות לשיפור הכתב.
לעיתים לאנשים יש כתב יד לא קריא במידה לא מאוד משמעותית; אך במקרים קיצוניים, ואם התלמיד מעוניין בכך, ניתן להנפיק אישור של פסיכולוג חינוכי או נוירולוג על כתב לא קריא, ובכך לקבל אפשרות להכתבה או הקלדה למחשב.
באקדמיה ניתנת האפשרות להקליד תשובות עיוניות למחשב במקום לכתוב אותן, למי שהוכיחו כי כתב-ידם אינו נהיר מאוד, לעיתים אף להם עצמם; אישור לבחינה על מחשב ניתן לרוב על ידי מחלקת הדקאן (הנסמכת בעיקר על אישורים רפואיים), או על ידי מחלקה לטיפול בלקויות למידה (הנסמכת בעיקר על אבחונים דידקטיים ופסיכודידקטיים).
מלחצת כתיבה (Writer's Cramp) - קושי מוטורי באופיו הגורם לאנשים רבים כאב קל בשרירי כף היד (ואף בקצות האמה) בעת כתיבה ממושכת עם כלי כתיבה דוגמת עט.
ניתן לקבל טיפול מונע כגון נטילת מגנזיום (אם רמתו בגוף נמוכה).
עם הצגת אישור רפואי ניתן לקבל באקדמיה אישור להקלדת תשובות לבחינות במחשב, מטעם המחלקה להתאמת דרכי בחינה (אשר בחלק מהאוניברסיטאות מסונפת למחלקת הדקאן).
הפרעה נוירו-התפתחותית יכולה לבוא לידי ביטוי בקשיים בלמידה.
בין הבעיות ההתפתחותיות והנוירולוגיות אשר עלולות לפגוע ביכולת הלמידה נכללות:
לקות למידה - מושג רחב המתאר מספר קשיי למידה מוגדרים, בעלי קריטריונים אבחנתיים, אשר יכול לכלול אחת או יותר מהלקויות הבאות: דיסלקסיה - קשיי קריאה, דיסגרפיה - קשיי כתיבה ודיסקלקוליה - קשיים חריפים במתמטיקה על רקע של לקות בתפיסת הכמות והמספר.
תלמידים בעלי לקויות למידה עלולים להיפגע גם מהשפעה עקיפה של לקות הלמידה, הנוגעת לדימוי עצמי נמוך ולתפיסה עצמית שלילית.
פסיכולוג חינוכי יכול לתת הכוונה לאבחון המתאים לכל מקרה.
לקות שפה - האבחון והטיפול בלקות שפה מתבצע על ידי קלינאי תקשורת.
מכיוון שהתפקוד השפתי משפיע באופן משמעותי על הכישורים האקדמיים, יש המכלילים אותה כסוג נוסף של לקות למידה (אף על פי שהיא לא מוגדרת כך במדריך האבחנות DSM).
כמו כן, ללקות שפה יש מתאם גבוה לקשיים במוטוריקה, קשב וקריאה.
על כן, כאשר אובחנה לקות שפתית יש לבחון גם תחומים אלו ולהפך.
הפרעת קשב, ריכוז והיפראקטיביות - הפרעת קשב (עם או בלי היפראקטיביות) יכולה לבוא לידי ביטוי באחת או יותר מהדרכים הבאות: הנמכה של תפקודי הקשב, פגיעה בתפקודים ניהוליים, אימפולסיביות, קשיי אינהיביציה ועוד.
בהתאם לכך, הפרעת קשב יכולה לבוא לידי ביטוי בכל תחומי החיים ובדרך כלל פוגעת בתפקוד האקדמי בכל התחומים, ולא בתחום ספציפי (קושי בתחום ספציפי אינו בהכרח מבשר קיומה של ההפרעה).
היא עלולה להפריע לא רק בלמידה, אלא גם בעבודה, ביחסים בין אישיים ובפעילויות הטיפול העצמי.
לכן היא אינה מוגדרת על ידי המדריך האבחוני DSM כלקות למידה.
במקרה של חשד שקשיי הלמידה עלולים להיגרם מהפרעת קשב יש לפנות לאבחון הפרעת קשב.
אחד הגורמים המשפיעים ביותר על יכולת הלמידה הוא המשכל הכללי, שהוא המנבא הטוב ביותר להישגים אקדמיים.
פגיעה באינטליגנציה משפיעה על יכולת החשיבה של האדם.
על כן לרוב היא מתבטאת בכל תחומי הלימוד ואף משפיעה על תפקודו של האדם בתחומי חיים אחרים.
בעיות רגשיות, בעיות נפשיות וקשיים בהתפתחות הרגשית יכולים להשפיע על יכולת הלמידה.
באופן כללי ההרגשה הלא נעימה של חרדה מתמשכת עלולה לפגוע ביכולת החשיבה, הריכוז, הקליטה והלמידה.
חוסר אונים נרכש הוא דוגמה לחוויה בעלת אופי רגשי אשר מובילה להתגבשות של סכמה קוגניטיבית, המשפיעה על ההתנהגות, יכולת הלמידה והתפקוד בפועל.
במקרה זה עלולה להתרחש גם תופעה של נבואה המגשימה את עצמה, שבה עצם הירידה בתפיסת המסוגלות העצמית של התלמיד מובילה לירידה בתפקוד בפועל ללא קשר ליכולותיו האמיתיות.
דוגמה נוספת היא חרדת מתמטיקה, שיכולה להוביל להנמכה בתפקוד המתמטי וקשיים בחשבון.
כאשר עולה חשד שהגורמים לקשיי הלמידה הם על רקע רגשי ניתן לפנות להערכה פסיכולוגית וייעוץ.
בנוסף, קיימים מספר טיפולים נפשיים אשר יכולים לתת מענה רגשי למקרים שונים: טיפול באמנויות, טיפול במוזיקה, תרפיה בטבע, טיפול בתנועה, טיפול בעזרת בעלי חיים ועוד.
זאת בעקבות המיעוט במשאבים שמשפחות עניות יכולות להקדיש עבור חינוך ילדיהם, בפרט בתקופות רגישות.
למשל - תשלום על שיעור פרטי במקרה הצורך, על תוכנות מחשב, או ספרות חיצונית.
מצב זה מחמיר על רקע ההבנייה לפיה ראשי המשפחות העניות נוטים להיות ללא השכלה פורמלית (באמצעות לימודי תעודה או לימודים באקדמיה).
כתוצאה מכך, ככל שהרקע המשפחתי (השכלת ההורים ומצבם הכלכלי) ממלא תפקיד מרכזי בקביעת סיכויי ההצלחה של התלמיד לזכות באסמכתאות לידע זה כגון בתעודת בגרות, כך נוצרת חברה בעלת ניעות חברתית נמוכה.
במקרים שבהם קשיי הלמידה נובעים מגורמים סוציו-אקונומיים, ניתן לפנות לעובדים סוציאליים לסיוע.
ייתכנו גם מצבים בהם מצב סוציו-אקונומי נמוך והשכלה נמוכה בקרב אוכלוסיות מסוימות ישמשו לסטיריאוטיפיזציה שלילית על ידי מומחים לקשיי למידה.
כך, מומחים ואנשי חינוך עלולים לזהות ילדים מאוכלוסיות כאלו 'כבעייתיים', ובכך למעשה לתרום בלא-משים להנצחת כישלונותיהם החינוכיים וההשכלתיים בבחינת 'נבואה המגשימה את עצמה'.
לקויות שונות על הספקטרום האוטיסטי יכולות לפגוע בלמידה.
גילאי הגן הם תקופה מצוינת לעבודה עם ילדים.
זאת משום שהם עדיין נמצאים בתחילת ההתפתחות היסודית וניתן להגיע עמם לשיפור משמעותי.
לצורך כך יש לאתר את הקשיים בשלב מוקדם ככל הניתן.
כאמור, בעיות התפתחותיות מלוות את האדם לאורך כל חייו, מהלידה ועד לבגרות.
כתוצאה מכך, פעמים רבות ניתן לראות את הביטויים הראשוניים שלהם כבר בגילאי הילדות.
עם זאת, במקרים רבים בעיות אלו באות לידי ביטוי בהנמכה של תפקודים מסוימים על הרצף הנורמלי.
כלומר, ישנם תפקודים קוגניטיביים, מוטוריים ורגשיים רבים, אשר באופן תקין נמוכים יותר בגילאי הילדות ומפתחים עם השנים.
משום שקיימים הבדלים בין אישיים בקצב ההתפתחות התקין של ילדים שונים, לעיתים יהיה קשה להבחין בין לקות או הפרעה כלשהי לעיקוב התפתחותי נורמלי בגילאי הגן ובכיתות הראשונות של בית ספר יסודי.
עם זאת, הבדל זה יתגלה באופן טבעי עם השנים.
זאת משום שאם הקושי נגרם מעיכוב התפתחותי תקין, התפקוד ישתפר מאליו לכשיבשילו הכישורים והתפקודים הנדרשים.
להבדיל, אם הקושי נגרם מלקות או הפרעה הוא יתמיד ואף יחמיר ללא מענה הולם.
מצב זה מעלה קושי בנתינת אבחנה מוקדמת ומדויקת.
שכן מצד אחד קיים חשש לתת אבחנה שגויה במקרה של עיכוב תקין ומצד שני קיים חשש למנוע או לעקב את מתן הטיפול במקרה שהילד נזקק לו.
כאשר יש ספק בנוגע למתן אבחנה מסוימת, מומלץ להתחיל בעבודה בכל מקרה ולא לבזבז זמן יקר.
זאת משום שבהשוואה לשנים שיבואו אחרי כן, בשנות הגן קל מאוד להגיע להתקדמות.
כדי להתמודד עם מצב זה, במקרים גבוליים נהוג שלא לקבוע אבחנה מפורשת עבור ילדי גן, אלא להסתפק בהעלאת חשד בלבד.
דבר זה מאפשר מעקב למניעת החמרת המצב והתחלה של טיפול מונע באופן שלא יגרום נזק אם האבחון שגוי.
לדוגמה, פעילויות רבות המכוונות להכנה לכיתה א' כמו פיתוח מוטוריקה עדינה והעשרת אוצר מילים יכולות לתרום הן לילד תקין והן לילד בעל בעיה התפתחותי.
אפשרויות נוספות נבחנות רק כאשר רמת התפקוד של הילד אינה מאפשרת לו להשתלב בפעילויות היומיומיות של בני גילו, או כאשר הוא מהווה סיכון לעצמו או לסביבה.
למעשה, ייתכן גם מצב בו לאדם מסוים יהיה שילוב משולש של מחוננות, ליקוי למידה והפרעת קשב.
קשית שתייה (מכונה בטעות גם קש (קש הוא גבעול יבש של דגן)) היא כלי צינורי המשמש למציצת נוזל, בדרך כלל לצורך שתייה.
הקשית היא צינור צר עשוי מפלסטיק או חומר אחר, ישר או בעל ציר אקורדיוני.
אופן השימוש בקשית הוא על ידי שאיבה באמצעות הפה את האוויר הנמצא בתוך הקשית, וכך לחץ האוויר מבחוץ גורם למשקה לעלות בקשית ולהגיע לפה.
לחץ אטמוספירי הוא לחץ שמפעיל האוויר על מה שנמצא מתחתיו.
הלחץ הזה מופעל, בין היתר, גם על פני השטח של הנוזל שבכוס.
כאשר האוויר שבקשית נשאב אל פיו של השותה, לחץ האוויר בתוך הקשית יורד ומאפשר ללחץ האטמוספירי שפועל על הנוזל לדחוף את הנוזל במעלה הקשית.
מכך נגזר למעשה אורכה המקסימלי של קשית: כאשר הקשית ארוכה דיה, ימשיכו המים לעלות עד שמשקל הנוזל שבקשית יפעיל לחץ זהה ללחץ האטמוספירי שמופעל מחוץ לקשית.
משקלו של הנוזל משפיע על הגובה המרבי שיוכל לעלות בקשית.
בלחץ של אטמוספירה אחת (לחץ האוויר בגובה פני הים), וכאשר נוצר בקשית ואקום מושלם, ניתן להעלות מים לגובה של 10.3 מטרים.
שתייה באמצעות קשית הייתה ידועה גם בעולם העתיק.
הקשיות הראשונות היו שייכות לשומרים שהשתמשו בהם כדי לשתות בירה (ולהימנע מהקצף שנוצר עקב תסיסה).
השימוש בקשית מוזכרת בתלמוד ובפירוש רש"י לתלמוד מוזכר כי דרך הילדים לשתות בקשית.
בשנת 2022 גילו חוקרים כי צינוריות באורך כמטר מתקופת הברונזה שנמצאו בשנת 1897, הן למעשה קשיות שתייה ששימשו לשתיית בירה מחבית.
ב-1888 מרווין סטון רשם פטנט על תהליך של כריכה מסולסלת לשם יצור קשיות נייר.
סטון כבר ייצר באותם ימים מחזיק סיגריה מנייר, ורעיונו היה להשתמש באותה שיטה ליצור קשיות.
עד אז אנשים השתמשו בקשית שיפון טבעי בשביל לשתות.
הקשית הראשונה של סטון הוכנה על ידי קשירת חתיכות נייר מסביב לעיפרון והדבקתם ביחד.
כדי שהקשית לא תהיה רטובה ורכה במהלך השתייה, סטון התנסה בסוגי נייר עמידים למים.
אחרי ניסיונות רבים סטון החליט כי הקשית האידיאלית תהיה באורך 21.6 סנטימטרים, וברוחב בו גרעיני לימון לא יוכלו לעבור דרכו.
ב-3 בינואר 1888 נרשם פטנט על המוצר של סטון, ועד 1890 מפעלו יצר יותר קשיות ממחזיקי סיגריות.
ב-1906, "חברת הקשיות של סטון" שיווקה את המכונה הראשונה שלה, אשר ליפפה קשיות באופן אוטומטי ובכך שמה סוף ליצור ידני.
ב-1928 מדעני חשמל החלו להשתמש בצינורות ספירליים בשביל מכשירי הרדיו הראשונים, וגם הם יוצרו בתהליך שהמציא סטון.
צינורות המיוצרים בכריכה ספירלית נמצאים כיום בשימוש בהרבה מקומות: במנועים חשמליים, טקסטיל, סוללות, נתיכים ועוד.
באמצע 2018 העיר סיאטל החלה במהלכים לאיסור השימוש בקשיות העשויות מפלסטיק, וזאת במטרה להפחתת פסולת הפלסטיק ומעבר לשימוש במוצרים מתכלים.
בנוסף, רשת המזון המהיר מקדונלד'ס הצהירה שבסניפיה באירלנד ובריטניה יופסק השימוש בקשיות פלסטיק לטובת קשיות מנייר במהלך שיחל בספטמבר ויושלם ב-2019.
קשישטוף אאוגניוש פנדרצקי (בפולנית: Krzysztof Eugeniusz Penderecki; 23 בנובמבר 1933 – 29 במרץ 2020) היה מלחין ומנצח פולני.
פנדרצקי נולד בדמביצה, הצעיר משלושת ילדיהם של תדאוש פנדרצקי, עורך דין, ושל זופיה ויטגנשטיין.
אחד מסביו היה גרמני ואחת מסבותיו, אאוגניה שילקוביץ', הייתה חצי-ארמנית ובילדותו המלחין ליווה אותה לכנסייה הארמנית.
הוא המשיך בלימודי מוזיקה באוניברסיטה של קרקוב ובאקדמיה למוזיקה שם.
אחרי סיום לימודיו בשנת 1958, קיבל משרת הוראה באקדמיה.
יצירותיו המוקדמות של פנדרצקי מגלות השפעה מצד אנטון וברן ופייר בולז (ניכרת גם השפעתו של איגור סטרווינסקי).
פנדרצקי התחיל לזכות בהכרה בינלאומית בשנת 1959, בפסטיבל הסתיו בוורשה, שם בוצעו לראשונה אחדות מיצירותיו.
אבל היצירה שהביאה אותו לכלל מודעות בינלאומית של ממש הייתה "קינה לקורבנות הירושימה", שנכתבה ל-52 כלי מיתר.
ביצירה זו מרחיב פנדרצקי את אופני השימוש בטכניקות אינסטרומנטליות (למשל, נגינה על צדו האחר של הגשר, משיכת קשת על הקצה).
יש הרבה מרקמים חדשניים ביצירה, שמרבה להשתמש בצבירי טון (צלילים סמוכים, המנוגנים בבת אחת) .
כותרת היצירה הייתה במקור "8 דקות, 37 שניות", אולי כקריצה ל-4′33″ של ג'ון קייג', אבל פנדרצקי שינה את השם בהשפעת המו"ל שלו, שהציע לתת ליצירה שם ססגוני יותר.
"סנט לוקאס פאסיון" (1963–1966) חיבבה את פנדרצקי על הציבור, לא במעט על שום היותה יצירה דתית חשובה, בשפה מוזיקלית חדשנית, שחוברה בתוככי אירופה המזרחית הקומוניסטית.
קהל המאזינים המערבי ראה בכך קריאת תִּגָּר על השלטונות הסובייטיים, שזכתה לתמיכתם הנלהבת.
מגוון סגנונות מוזיקליים מופיע ביצירה.
המרקמים הנסיוניים, כמו אלה שנראו ב"קינה", מתאזנים בצורת הבארוק של היצירה ובשימוש, מדי פעם, בכתיבה הרמונית ומלודית מסורתית יותר.
פנדרצקי עושה שימוש בסריאליזם ביצירה זו ואחת משורות הצלילים שהוא משתמש בה כוללת את מוטיב BACH, הפועל כגשר בין יסודות מקובלים לאחרים, נסיוניים יותר.
פרק ה"סטאבט מאטר" לקראת סוף היצירה מסתיים באקורד מז'ורי פשוט של רה מז'ור, ומחווה זו חוזרת בסיום היצירה ממש, הנסגרת באקורד מי מז'ור חוגג ניצחון.
אלה הן ההרמוניות הטונאליות היחידות ביצירה, ושתיהן באות כהפתעה למאזין; השימוש שעושה פנדרצקי בטרצות טונאליות כאלה עודנו היבט שנוי במחלוקת של היצירה.
בערך באמצע שנות ה-70 של המאה ה-20 התחיל סגנונו של פנדרצקי להשתנות.
הקונצ'רטו לכינור מס' 1 מותיר מאחוריו, במידה רבה, את מקבצי הצלילים הדחוסים שנקשרו בשמו של פנדרצקי ומתמקד תחת זאת בשני מרווחים מלודיים: חצי-טון וטריטון.
היו פרשנים שהרחיקו לכת עד כדי להשוות את הכיוון החדש הזה אל אנטון ברוקנר.
מגמה זו נמשכה בסימפוניה השנייה, "חג המולד" (1980), הגלויה ופשוטה מנקודת ראות הרמונית ומלודית, יחסית למלחין, שהיה מן הניסיוניים ביותר באירופה.